Britannia - Wikipedia

# Britannia

### Diwar Wikipedia, an holloueziadur digor

Britannia, skrivet Brittania a-wechoù ivez, a zo an anv latin roet da Vreizh, gant ar Romaned da gompren evel bro ar Vrezhoned.

- Da gentañ ne oa kaoz nemet eus Enez Vreizh, en amzer Impalaeriezh Roma, ha c'hoazh an hanterenn a oa er c'hreisteiz da voger Hadrian, rak en hanternoz dezhi e oa Kaledonia, bro ar Bikted.

- Goude e voe roet an anv-se ivez da Arvorig, dre ma oa annezet gant Brezhoned ivez, met graet e veze Britannia Minor anezhi, evit ober ar c'hemm gant eben a oa anvet Britannia Major.

- E saozneg e vez graet gant an anv-mañ eus

1. rouantelezh Breizh-Veur, da lavarout eo an unaniezh etre Bro-Saoz, Kembre ha Bro-Skos,
2. diwezhatoc'h eus rouantelezh Breizh-Veur hag Iwerzhon an Hanternoz, adalek amzervezh ar rouanez Elesbed Iañ, met dreist-holl da vare ar rouanez Victoria, p'edo ar rouantelezh saoz, pe an Impalaeriezh Vreizhveurat, en he bleuñv.

- Roet e vez an anv-mañ d'ar vaouez a zo bet lakaet da skeudenn d'ar stad pe d'an impalaeriezh-se, hag a vez gwelet war bezhioù moneiz a-vremañ, un tamm evel ma'z eo bet lakaet Marianne ar C'hallaoued da skeudenniñ ar Republik C'hall.

## [kemmañ] Menegoù eus an anv

Kavout a reer ar ger

- e titl oberenn istorel (Sant) Gweltaz De Excidio Britanniae''.
- er c'han saoznek Rule Britannia, kan-meur arvesterien krogadoù mell-droad skipailh skosat Glasgow Rangers, ur c'hleub protestant saozgar,
- en droienn Cool Britannia ijinet er bloavezhioù 1990 evit ober anv eus ur Rouantelezh Unanet o ren war an holl c'hizioù, re ar sonerezh pop, an dilhad hag ar gemenerien-veur, al letioù ha tier-debriñ zoken.

## [kemmañ] Hag ouzhpenn...

- Britannia Airways zo bet ur gompagnunezh kirri-nij anvet bremañ Thomsonfly.
- Ar Britannia zo ul lestr breizhveurat perc'hennet gant tiegezh ar rouanez. O tiskuizhañ emañ e Keredin e Bro-Skos.

## [kemmañ] Diwar an anv Britannia...

... eo bet savet an anvioù saoznek:

- Britain, a zo roet da Vreizh-Veur,
- Britanny, pe Brittany, an anv roet da Vreizh.

Diwarnañ eo bet savet ar ger gallek Bretagne ha moarvat ar ger kembraek Prydaen, a dalvez kement ha Breizh-Veur.

Proviñsoù Impalaeriezh Roma e 120 |
--- | ---
Achaea | Aegyptus | Africa | Alpes Cottiae | Alpes Maritimae | Alpes Poenninae | Arabia Petraea | Armenia Izel | Asia | Assyria | Bithynia | Britannia | Cappadocia | Cilicia | Commagene | Corsica et Sardinia | Creta et Cyrenaica | Cyprus | Dacia | Dalmatia | Epirus | Galatia | Gallia Aquitania | Gallia Belgica | Gallia Lugdunensis | Gallia Narbonensis | Germania Inferior | Germania Superior | Hispania Baetica | Hispania Baleares | Hispania Lusitania | Hispania Tarraconensis | Italia | Iudaea | Lycaonia | Lycia | Macedonia | Mauretania Caesariensis | Mauretania Tingitana | Moesia | Noricum | Numidia | Osroene | Pannonia | Pamphylia | Pisidia | Pontus | Raetia | Sicilia | Sophene | Syria | Thracia
kemmañ

Adtapet diwar "http://br.wikipedia.org../../../b/r/i/Britannia.html"

Rummadoù ar bajenn: Skeudennoù broioù ha pobloù | Proviñsoù roman kozh

##### Views

- Pennad
- Kaozeadenn
- Stumm a-vremañ pe stumm red

##### Klask